ทหารพันธุ์ดี ค่ายสุรศักดิ์มนตรี ลำปาง จัดรถพุ่มพวง แจกจ่ายผลผลิตช่วยเหลือประชาชน
โครงการทหารพันธุ์ดี ค่ายสุรศักดิ์มนตรี นำผลผลิตจากหน่วยทหารร่วมโครงการฯ ที่ได้มาตรฐาน GAP (การปฏิบัติการทางเกษตรที่ดี) และมาตรฐานเกษตรอินทรีย์ อาทิ ผักบุ้ง มะเขือม่วง มะเขือเจ้าพระยา พริก โหระพา ชะอม กล้วยน้ำว้า ไข่เค็มและผลผลิตอื่นๆ ใส่บรรจุภัณฑ์แจกจ่ายช่วยเหลือประชาชนในพื้นที่บริเวณชุมชนดอยพระบาท เพื่อเป็นการบรรเทาความเดือดร้อนจากสถานการณ์การแพร่ระบาดของโรคติดต่อเชื้อไวรัสโคโรนา 2019 (COVID-19) ในการหาซื้อหรือจัดหาผัก/สิ่งต่างๆ ที่ใช้ประกอบอาหารในการนี้ พลตรี อโณทัย ชัยมงคล ผู้บัญชาการมณฑลทหารบกที่ 32 พร้อมด้วยพันเอก วิชาญ ศรีภัทรางกูร รองผู้บัญชาการมณฑลทหารบกที่ 32 และพันเอก เมธา ณ พิกุล รองเสนาธิการ มณฑลทหารบกที่ 32 มาติดตามการเตรียมผลผลิตที่ได้จากโครงการฯ เพื่อนำไปแจกจ่ายช่วยเหลือประชาชน พร้อมทั้งเน้นย้ำกำลังพลที่เดินทางไปแจกจ่าย  ขอให้คำนึงว่าการปฏิบัติในครั้งนี้ เป็นการช่วยเหลือประชาชนอีกทางหนึ่งที่หน่วยดำเนินการได้ ด้วยใจห่วงใยและต้องการช่วยเหลือประชาชนที่ได้รับผลกระทบจากสถานการณ์การแพร่ระบาดของโรคติดต่อเชื้อไวรัสโคโรนา 2019 (COVID-19) สิ่งที่สำคัญคือ อย่าประมาทในการปฏิบัติหน้าที่ต้องตระหนักถึงมาตรการความปลอดภัยของตนเองด้วย